
RAPORT  DE  SPECIALITATE
-la proiectul de hotărâre privind participarea Orașului Boldești-Scăeni  la proiectul
”Școli Motivante Adaptate Ritmului Tehnologic – PH-SMART”

Analizând Proiectul de Hotărâre prin care se propune participarea Orașului Boldești-Scăeni  la proiectul ”Școli Motivante Adaptate Ritmului Tehnologic – PH-SMART”, am constatat următoarele:
În vederea accesării de fonduri nerambursabile prin Planul Național de Redresare și Reziliență - Componenta C15 Educație „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe” este necesară depunerea unei cereri de finanțare de către UAT Oraș Boldești-Scăeni sau UAT Județul Prahova pentru unitățile de învățământ din localitate. Cererile de finanțare aferente acestui apel de proiecte se depun prin platforma electronică dedicată PNRR.

Având în vedere prevederile Ghidului solicitantului PNRR Componenta C15 Educație „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, aprobat prin Ordinul de Ministru nr. 6.423/19.12.2022, potrivit căruia “Unitățile administrativ teritoriale pot delega depunerea aplicațiilor de finanțare către alte unități administrativ teritoriale, în baza autonomiei locale” precum și adresa înregistrată la UAT Oraș Boldești-Scăeni cu nr.3211/22.02.2023 transmisă de Consiliul Județean Prahova, este necesară aprobarea participării Orașului Boldești-Scăeni la proiectul ”Școli Motivante Adaptate Ritmului Tehnologic – PH-SMART”.
Faţă de cele menţionate mai sus, consider că adoptarea unei Hotărâri a Consiliului Local privind participarea Orașului Boldești-Scăeni  la proiectul ”Școli Motivante Adaptate Ritmului Tehnologic – PH-SMART” este necesară şi oportună.

